GRAMMY ควักเงิน 539 ลบ.ซื้อหุ้น KISS จาก “AAH – ปิยวดี สอนสิงห์” สัดส่วน 9.99%
GRAMMY ควักเงิน 539 ลบ. ซื้อหุ้น KISS จาก “ปิยวดี สอนสิง" และ Aurora Asia Holdings Pte. Ltd. (AAH) จำนวนรวม 59 ล้านหุ้น หรือ 9.99%
10 มิ.ย. 2564

บริษัท จีเอ็มเอ็ม แกรมมี่ จํากัด (มหาชน) หรือ GRAMMY เปิดเผยว่า บริษัทได้ทำหนังสือถึงตลาดหลักทรัพย์แห่ง ประเทศไทย (ตลท.) เรื่อง รายการได้มาซึ่งสินทรัพย์ ซึ่งสิทธิในการเข้าซื้อหุ้นของบริษัท โรจูคิส อินเตอร์เนชั่นแนล จํากัด (มหาชน) หรือ KISS อย่างมีเงื่อนไข
โดยที่ประชุมคณะกรรมการบริษัทฯ ครั้งที่ 2/2564 เมื่อวันที่ 25 กุมภาพันธ์ 2564 ได้มีมติอนุมัติให้บริษัทฯ เข้าทำรายการได้มาซึ่งสินทรัพย์ของบริษัทฯ กรณีบริษัทฯ เข้ารับสิทธิซื้อหุ้นของ KISS จาก Aurora Asia Holdings Pte. Ltd. (AAH) และ นางสาวปิยวดี สอนสิงห์ จำนวนรวม 59,940,000 หุ้น หรือคิดเป็นไม่เกินร้อยละ 9.99 ของหุ้นทั้งหมดของ KISS ในราคาเดียวกันกับราคาเสนอขายหุ้นให้กับประชาชนเป็นครั้งแรกของ KISS ที่ 9.00 บาทต่อหุ้น (ราคา IPO) รวมเป็นมูลค่าไม่เกิน 539.46 ล้านบาท โดยสิทธิดังกล่าวจะสิ้นสุดในวันที่ 7 กรกฎาคม 2564 นั้น